Απόφαση του Γενικού Δικαστηρίου (πρώτο τμήμα) της 14ης Μαΐου 2025 – Visable κατά EUIPO (Europages)
(Υπόθεση T‑323/24)
« Σήμα της Ευρωπαϊκής Ένωσης – Αίτηση καταχωρίσεως λεκτικού σήματος της Ευρωπαϊκής Ένωσης Europages – Απόλυτος λόγος απαραδέκτου – Έλλειψη διακριτικού χαρακτήρα – Άρθρο 7, παράγραφος 1, στοιχείο βʹ, του κανονισμού (ΕΕ) 2017/1001 »
1.      Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Απόλυτοι λόγοι απαραδέκτου – Σήματα στερούμενα διακριτικού χαρακτήρα – Έννοια του διακριτικού χαρακτήρα
(Κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρο 7 § 1, στοιχείο βʹ)
(βλ. σκέψεις 12, 28)
2.      Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Απόλυτοι λόγοι απαραδέκτου – Σήματα στερούμενα διακριτικού χαρακτήρα – Εκτίμηση του διακριτικού χαρακτήρα – Κριτήρια
(Κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρο 7 § 1, στοιχείο βʹ)
(βλ. σκέψεις 13, 14, 29, 30)
3.      Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Απόλυτοι λόγοι απαραδέκτου – Χωριστή εξέταση των λόγων απαραδέκτου για καθένα από τα προϊόντα ή τις υπηρεσίες που αφορά η αίτηση καταχωρίσεως – Υποχρέωση αιτιολογήσεως της αρνήσεως καταχωρίσεως – Περιεχόμενο
(Κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρο 94 § 1, 1η περίοδος)
(βλ. σκέψεις 31-35)
4.      Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Απόλυτοι λόγοι απαραδέκτου – Σήματα στερούμενα διακριτικού χαρακτήρα – Λεκτικό σήμα Europages
(Κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρο 7 § 1, στοιχείο βʹ)
(βλ. σκέψεις 54-61)
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση του δευτέρου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO), της 18ης Απριλίου 2024 (υπόθεση R 34/2024 2), κατά το μέρος που αφορά τις υπηρεσίες της κλάσης 35, εκτός από τις υπηρεσίες «Συλλογή, συστηματοποίηση, ενημέρωση και διαβίβαση οικονομικών δεδομένων και/ή οικονομικών πληροφοριών και/ή επιχειρηματικών δεδομένων και επιχειρηματικών πληροφοριών· έρευνες σχετικά με τα οικονομικά δεδομένα και τις οικονομικές πληροφορίες και/ή τα επιχειρηματικά δεδομένα και τις επιχειρηματικές πληροφορίες· εμπορικές πληροφορίες στο διαδίκτυο σχετικά με οικονομικά δεδομένα και οικονομικές πληροφορίες· συστηματοποίηση και συγκέντρωση δεδομένων για την προσφορά και ζήτηση εμπορικών δεδομένων, προϊόντων και υπηρεσιών σε βάσεις δεδομένων· διαμεσολάβηση σε εμπορικές επιχειρήσεις για λογαριασμό τρίτων», καθώς και κατά το μέρος που αφορά τις υπηρεσίες της κλάσης 38 και της κλάσης 42, εκτός από τις υπηρεσίες «Ηλεκτρονική αποθήκευση δεδομένων και εμπορικών και/ή επιχειρηματικών πληροφοριών».
2)
Απορρίπτει την προσφυγή κατά τα λοιπά.
3)
Έκαστος διάδικος φέρει τα δικαστικά έξοδά του.